钦定古今图书集成/明伦汇编/闺媛典/第047卷 > 张春儿
## 钦定古今图书集成/明伦汇编/闺媛典/第047卷 > 张春儿

按《辍耕录》：张春儿，叶县军士李青之妻也。年二十，青
疾革，顾谓春曰：“吾殆矣，汝其善事后人。”春截发示信，
誓弗再适。未几青死，春恸垂绝，嘱匠人曰：“造棺宜极
大，将以尽纳亡者衣服弓剑之属。”匠如其言，既敛，乃
自经。邻里就用此棺同葬之。事奏上于朝，旌其墓。时
至正戊子岁也。